Juwelierwinkeleienaar skiet 'rower' in Louis Trichardt dood | Maroela Media
'n Vermeende rower is Vrydag noodlottig gewond nadat hy en vyf medepligtiges probeer het om 'n juwelierswinkel in Louis Trichardt in Limpopo te beroof.
Kapt. Mampashwa Seabi, polisiewoordvoerder, het aan Maroela Media gesê ses gewapende mans het omstreeks 12:30 die winkel in die dorp se sakesentrum binnegegaan en die eienaar met 'n vuurwapen aangehou.
"Na verneem word, het die eienaar sy eie 'n vuurwapen naby hom gehad en daarmee op die verdagtes geskiet. Een van hulle is noodlottig gewond," het Seabi gesê.
Die ander verdagtes het te voet gevlug en is steeds soek. Die hoofstraat in die sakesentrum was gesluit terwyl die polisie die toneel ondersoek het.
Die polisie ondersoek 'n saak van poging tot gewapende roof en moord.
Brandstofpryse: Slegte nuus vir motoriste
Polisie ondersoek klag van poging tot roof – dit behoort gewapende roof te wees. Maar klag van moord? Die winkeleienaar het homself en sy eiedom beskerm teen n gewapende roof. Die moordklag teen hom is onnodig en kan eers oorstaan tot die spul kriminele aangekeer is. Maar nie in die nuwe SA nie. Hier werk dinge mos anders.
Kom ek raai: die verdagtes gaan nooit opgespoor word nie, en die moordklag-swaard gaan vir jare oor die eienaar se kop hang. Ek wonder of sy vuurwapens by hom afgevat is hangende die ondersoek.
Dis n vriend van my , hy het bloot sy eiendom en eie lewe beskerm , well done
Mense julle praat van die kant lyn af , die arme man kon geskiet word omdat hy sy werk doen en iets verkoop om n lewe te maak , die polisie kon die roof nie verhoed het nie , dink bietjie hoe sou jy gevoel het as iemand jou by jou werk wou skiet oor jou produk wat jy wou verkoop om n lewe te maak en jou gesin aan die lewe te hou ?